pythainlp/thaigov-v2-corpus-22032023 huggingface dataset:
วันพฤหัสบดีที่ 29 กรกฎาคม 2564
กรมทางหลวง ชี้แจงปัญหาน้ำท่วมอุโมงค์ลอดใต้ถนนมอเตอร์เวย์สายบางปะอิน-นครราชสีมา
อธิบดีกรมทางหลวง ระบุอุโมงค์ลอดใต้ถนนมอเตอร์เวย์ดังกล่าว ปรับแก้ไขแบบตามที่ประชาชนในพื้นที่ร้องขอให้ทำทางลอดระหว่างสองชุมชน พร้อมเตรียมแก้ปัญหาด้วยการยกระดับผิวทางลอดให้มีระดับสูงกว่าพื้นที่รอบข้างโดยเร็ว
วันที่ 28 กรกฎาคม 2564 นายสราวุธ ทรงศิวิไล อธิบดีกรมทางหลวง กระทรวงคมนาคม กล่าวชี้แจง ดังนี้
1) ตำแหน่งทางลอดดังกล่าว อยู่ที่ กม.89+193 ในโครงการก่อสร้างทางหลวงพิเศษระหว่างเมือง (มอเตอร์เวย์) สาย 6 บางปะอิน-สระบุรี-นครราชสีมา ซึ่งในระหว่างดำเนินการก่อสร้าง มีการร้องเรียนจากประชาชนในพื้นที่ ขอให้ทำทางลอดเพื่อเชื่อมชุมชนสองฝั่ง แทนการใช้ถนนบริการ หรือถนนท้องถิ่น แล้วไปกลับรถที่บริเวณใต้สะพานข้าม (Overpass) ที่ กม.90+125 ซึ่งห่างออกไปประมาณ 930 เมตร กรมทางหลวงจึงได้พิจารณาแก้ไขแบบโดยปรับปรุงเป็นทางลอดที่ความสูงช่องลอด 3.50 เมตร เพื่อให้รถขนาดใหญ่วิ่งผ่านได้ ทั้งนี้ในระหว่างการมีส่วนร่วม ได้มีการแจ้งในเบื้องต้นแล้วว่า มีโอกาสที่น้ำจะท่วมทางลอดได้ในข่วงฝนตกหนัก ซึ่งอาจจำเป็นต้องหยุดใช้งานชั่วคราว
2) แนวทางการดำเนินการแก้ไขปัญหา
2.1 แก้ปัญหาเฉพาะหน้า เมื่อเกิดฝนตกหนัก ได้ส่งรถสูบน้ำไปช่วยสูบน้ำ และขุดลอกดินออก ซึ่งอาจทำให้ประชาชนได้รับความเดือดร้อน สัญจรไม่สะดวก
2.2 กรมทางหลวงได้เร่งพิจารณาการแก้ไขปัญหาอย่างถาวร ใน 2 แนวทางเลือก
• แนวทางเลือกที่ 1 คือ การยกระดับผิวทางลอดประมาณ 1 เมตร ให้มีระดับสูงกว่าพื้นที่รอบข้าง และให้พ้นระดับน้ำท่วม ซึ่งจะทำให้ความสูงช่องลอดเหลือ 2.50 เมตร ซึ่งรถส่วนใหญ่ก็สามารถใช้สัญจรได้ตามปกติ ส่วนรถที่มีความสูงเกิน 2.50 เมตร ให้ไปใช้ทางหลวงหมายเลข 2220 ห่างจากจุดนี้ประมาณ 930 เมตร
• แนวทางเลือกที่ 2 คือ การปรับปรุงระบบระบายน้ำ แนวทางนี้ความสูงช่องลอดคงไว้ได้ 3.50 เมตร เท่าเดิม แต่ต้องดำเนินการออกแบบ ติดตั้งระบบสูบน้ำ บ่อพักน้ำ และพื้นที่ทิ้งน้ำ ซึ่งต้องขอใช้พื้นที่นอกเขตทางหลวง รวมทั้งพิจารณาการบริหารจัดการ และการบำรุงรักษาระบบสูบน้ำต่อเนื่องในระยะยาว
ทั้งนี้จากการตรวจสอบพื้นที่หน้างาน และพิจารณาในมิติต่าง ๆ ในเบื้องต้น เห็นควรปรับปรุงแก้ไขตามแนวทางเลือกที่ 1 แต่อย่างไรก็ตาม กรมทางหลวงจำเป็นต้องดำเนินการทำการมีส่วนร่วมประชาชนที่ได้รับผลกระทบ เพื่อเลือกแนวทางที่เหมาะสมที่สุดต่อไป
กรมทางหลวง ขออภัยในความไม่สะดวก ที่ทำให้ประชาชนได้รับความเดือดร้อน และจะเร่งดำเนินการปรับปรุงแก้ไขปัญหานี้โดยเร็ว
วันพุธที่ 1 มิถุนายน 2565
โฆษกรัฐบาลเผย “เปิดสถานบันเทิง ผับ บาร์ คาราโอเกะ” 1 มิ.ย. วันแรก นายกฯ สั่งคุมเข้ม กำชับหน่วยงานติดตาม ตรวจสอบสถานประกอบการ/ผู้ใช้บริการ ปฏิบัติตามมาตรการสาธารณสุขอย่างเคร่งครัด
โฆษกรัฐบาลเผย “เปิดสถานบันเทิง ผับ บาร์ คาราโอเกะ” 1 มิ.ย. วันแรก นายกฯ สั่งคุมเข้ม กำชับหน่วยงานติดตาม ตรวจสอบสถานประกอบการ/ผู้ใช้บริการ ปฏิบัติตามมาตรการสาธารณสุขอย่างเคร่งครัด วันนี้ พบผู้ติดเชื้อโควิด-19 จำนวน 4,563 ราย
วันนี้ (1 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับหน่วยงานติดตาม ตรวจสอบสถานประกอบการ หลัง ศบค. มีมติให้ สถานบริการ สถานประกอบการที่มีลักษณะคล้ายสถานบริการ สถานบันเทิง ผับ บาร์ คาราโอเกะ หรือสถานที่อื่นที่มีลักษณะคล้ายกัน เปิดให้บริการวันนี้เป็นวันแรก โดยยังต้องผ่านมาตรฐาน Thai Stop COVID 2Plus และที่ยื่นขออนุญาตกับสำนักงานเขตพื้นที่เรียบร้อยแล้ว พร้อมทั้งต้องปฏิบัติตาม COVID Free Setting ได้แก่ 1) เปิดให้บริการและจำหน่าย และบริโภคเครื่องดื่มแอลกอฮอล์ได้ไม่เกิน 24.00 น. งดกิจกรรมที่ทำให้เกิดความแออัด 2) ผู้ประกอบการ หรือผู้ให้บริการ ต้องได้รับวัคซีนตามเกณฑ์และเข็มกระตุ้นตรวจ ATK ทุก 7 วัน 3) ผู้ประกอบการต้องจัดให้มีการตรวจสอบประวัติการรับวัคซีนของผู้รับบริการ โดยต้องได้รับวัคซีนตามเกณฑ์และเข็มกระตุ้นเท่านั้น โดยนายกรัฐมนตรีกำชับทั้งผู้ให้บริการ และผู้เข้ารับบริการ ปฏิบัติตามมาตรการสาธารณสุขอย่างเคร่งครัดด้วย แม้ว่าภาพรวมของสถานการณ์จะมีแนวโน้มที่ดีขึ้นแต่ยังต้องเฝ้าระวัง ไม่ให้กลับมามีการระบาดจากคลัสเตอร์ใหม่โดยเด็ดขาด
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 4,563 ผู้เสียชีวิตเพิ่มขึ้น 28 ราย ผู้ที่กำลังรักษาตัว 20,412 ราย และมียอดผู้ที่หายป่วยกลับบ้านแล้ว 5,125 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,231,585 ราย จำนวนผู้ที่หายป่วยสะสมจำนวน 2,217,208 ราย จำนวนผู้ป่วยปอดอักเสบรักษาตัวอยู่ในโรงพยาบาล 850 ราย
………………………………
วันศุกร์ที่ 1 กรกฎาคม 2565
“อลงกรณ์” หารือญี่ปุ่นขยายความร่วมมือการวิจัยและพัฒนาเทคโนโลยีเกษตรสู่เกษตรมูลค่าสูง
“อลงกรณ์” หารือญี่ปุ่นขยายความร่วมมือการวิจัยและพัฒนาเทคโนโลยีเกษตรสู่เกษตรมูลค่าสูง
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ พร้อมด้วย นายณฐกร สุวรรณธาดา คณะที่ปรึกษารัฐมนตรีว่าการกระทรวงเกษตรและสหกรณ์ นายสมศักดิ์ วิวิธเกยูรวงศ์ อัครราชทูตที่ปรึกษา (ฝ่ายเกษตร) ประจำกรุงโตเกียว และคณะเดินทางถึงเมืองอิบารากิวันนี้ (1 ก.ค.65) เพื่อหารือความร่วมมือกับองค์กรวิจัยด้านการเกษตรและอาหารแห่งประเทศญี่ปุ่น (National Agricultural and Food Research Organization: NARO) ณ จังหวัดอิบารากิ ประเทศญี่ปุ่น ซึ่งเป็นหน่วยงานวิจัยด้านพืชและปศุสัตว์ของกระทรวงเกษตร ป่าไม้ และประมงญี่ปุ่น (MAFF) โดยมี ดร.มาซูมิ คัตสุตะ (Dr.Masumi Katsuta) รองประธาน NARO และทีมงานให้การต้อนรับ พร้อมบรรยายสรุปเกี่ยวกับงานวิจัยด้านการเกษตร ปศุสัตว์ เทคโนโลยีการปรับปรุงพันธุ์พืชและสัตว์ การพัฒนาเครื่องจักรกลทางการเกษตร ฯลฯ โดยนายอลงกรณ์ ในฐานะประธานคณะกรรมการบริหารฯ AIC ได้กล่าวถึงแนวทางการพัฒนาความร่วมมือระหว่าง NARO และศูนย์เทคโนโลยีเกษตรและนวัตกรรม (AIC) ตามแนวทางนโยบายเกษตรมูลค่าสูง ของดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ หลังการพบหารือฯ ได้เข้าเยี่ยมชม Tsukuba Agriculture Research Hall ซึ่งเป็นสถานที่รวบรวมผลงานวิจัยที่โดดเด่น อาทิ เครื่องปลูกข้าวอัจฉริยะไร้คนขับ ไหมเรืองแสง การพัฒนาพันธุกรรมดอกเบญจมาศสีน้ำเงิน อุปกรณ์เครื่องกลทุ่นแรงในการตัดแต่งกิ่งต้นองุ่น ระบบควบคุมระยะไกลเพื่อรักษาระดับน้ำในแปลงนา ฯลฯ เพื่อนำตัวอย่างแนวคิดงานวิจัย มาพัฒนาปรับปรุงเพื่อยกระดับคุณภาพสินค้าเกษตร ลดต้นทุนการผลิต และพัฒนานวัตกรรมให้สอดคล้องกับแนวทางการพัฒนาตามหลักการ BCG model ของประเทศไทย.
วันอังคารที่ 26 กรกฎาคม 2565
กรมศุลกากรร่วมกับกรมวิชาการเกษตร แถลงข่าวการจับกุมกัญชา/ กัญชง น้ำหนักรวมสิ่งห่อหุ้ม 5.3 กิโลกรัม ผ่านผู้ขนส่งสินค้าเร่งด่วน ทางท่าอากาศยานสุวรรณภูมิ
นายพชร อนันตศิลป์ อธิบดีกรมศุลกากร พร้อมด้วยนายระพีภัทร์ จันทรศรีวงศ์ อธิบดีกรมวิชาการเกษตร แถลงข่าว การจับกุมกัญชา/กัญชง จำนวน 5.3 กิโลกรัม ผ่านผู้ขนส่งสินค้าเร่งด่วน ทางท่าอากาศยานสุวรรณภูมิ  ณ ศูนย์แถลงข่าวกรมศุลกากร ชั้น 2 อาคาร 1 กรมศุลกากร
วันนี้ (26 กรกฎาคม 2565) เวลา 13.00 น. นายพชร อนันตศิลป์ อธิบดีกรมศุลกากร พร้อมด้วยนายระพีภัทร์ จันทรศรีวงศ์ อธิบดีกรมวิชาการเกษตร แถลงข่าว การจับกุมกัญชา/กัญชง จำนวน 5.3 กิโลกรัม ผ่านผู้ขนส่งสินค้าเร่งด่วน ทางท่าอากาศยานสุวรรณภูมิ ณ ศูนย์แถลงข่าวกรมศุลกากร ชั้น 2 อาคาร 1 กรมศุลกากร
นายพชร อนันตศิลป์ อธิบดีกรมศุลกากร เปิดเผยว่า ตามที่มีการเผยแพร่ข้อมูลผ่านสื่อสังคมออนไลน์เกี่ยวกับการนำเข้ากัญชา/ กัญชง กรมศุลกากรได้เฝ้าติดตามผ่านระบบบริหารความเสี่ยง และได้ตรวจพบใบขนสินค้าขาเข้าเร่งด่วน ระบุชื่อผู้นำเข้า JULPAOS KRESOPON ไม่ระบุชื่อสินค้า ผ่านบริษัทขนส่งสินค้าเร่งด่วนทางท่าอากาศยานสุวรรณภูมิ จึงได้ทำการอายัดสินค้าดังกล่าว เมื่อเปิดตรวจ พบว่า สินค้ามีลักษณะคล้ายช่อดอกกัญชา/ กัญชง ซึ่งเป็นของต้องกำกัด และต้องมีใบอนุญาตนำเข้าจากกรมวิชาการเกษตรมาแสดงก่อนผ่านพิธีการศุลกากร อันเป็นความผิดฐานแสดงข้อมูลสินค้าไม่ถูกต้อง
เพื่อหลีกเลี่ยงข้อกำกัด เป็นความผิดตามมาตรา 244 แห่ง พระราชบัญญัติศุลกากร พ.ศ. 2560 ประกอบพระราชบัญญัติกักพืช พ.ศ. 2507
ทั้งนี้ เมื่อได้ตรวจสอบย้อนหลัง แล้วพบว่า มีการนำเข้าลักษณะคล้ายกันนี้มาแล้ว 2 ครั้ง จึงได้แจ้งความดำเนินคดี เพื่อดำเนินการตามกฎหมายต่อไป
วันพฤหัสบดีที่ 9 มิถุนายน 2565
ไขที่มา...ทำไมราคาน้ำมันไทย – อาเซียน ถึงต่างกัน?
.....
สถานการณ์ราคาพลังงานตลาดโลกที่ยังผันผวนต่อเนื่อง ส่งผลให้เกิดวิกฤตเศรษฐกิจทั่วโลก นายกรัฐมนตรี มีข้อห่วงใยและกำชับทุกฝ่ายสร้างการรับรู้ให้ประชาชนมีความเข้าใจที่ถูกต้องในเรื่องราคาน้ำมันของไทย โดยย้ำว่าราคาน้ำมันไทยไม่ได้แพงที่สุดในอาเซียน และรัฐบาลให้ความสำคัญกับการรักษาความมั่นคงด้านพลังงานของประเทศ
.
กระทรวงพลังงาน ชี้แจงว่าท่ามกลางสถานการณ์สงครามระหว่างรัสเซีย - ยูเครน เป็นเหตุให้อุปทานพลังงานลดลง ประกอบกับสถานการณ์โควิดในหลายประเทศดีขึ้น ทำให้ความต้องการใช้พลังงานเพิ่มสูงขึ้น ส่งผลต่อราคาเชื้อเพลิงและค่าครองชีพของประชาชนที่ปรับตัวสูงขึ้นทั่วโลก
.
หากเปรียบเทียบราคาน้ำมันของไทยกับประเทศเพื่อนบ้าน ที่นำเข้าน้ำมันเช่นเดียวกับประเทศไทย มีต้นทุนเนื้อน้ำมันไม่ต่างกันมากนัก เพราะราคาที่ซื้อ - ขาย จะอ้างอิงจากราคาตลาดโลก
.
แต่ปัจจัยที่ทำให้ราคาน้ำมันที่ขายในแต่ละประเทศแตกต่างกันก็คือ โครงสร้างน้ำมันของแต่ละประเทศ ที่แต่ละประเทศมีมาตรการภาษี และระบบการเก็บเงินเข้ากองทุนหรืออุดหนุนราคาพลังงานที่แตกต่างกัน ซึ่งประเทศมาเลเซียหรือบรูไน มีราคาน้ำมันถูกกว่าประเทศอื่น ๆ เพราะเป็นประเทศผู้ผลิตและส่งออกน้ำมัน จึงไม่ได้เก็บภาษีส่วนนี้
.
ในส่วนของประเทศไทย รัฐบาลได้ดูแลราคาน้ำมันมาอย่างต่อเนื่องโดยใช้เงินกองทุนน้ำมันเชื้อเพลิงอุดหนุนราคาน้ำมันดีเซลรวมถึงการลดภาษี และล่าสุดได้ลดการจัดเก็บเงินกองทุนน้ำมันเชื้อเพลิงในส่วนของน้ำมันกลุ่มเบนซิน เพื่อบรรเทาความเดือดร้อนของประชาชน
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันจันทร์ที่ 11 เมษายน 2565
กรมการขนส่งทางราง เปิดตัวเลขการเดินทางในระบบขนส่งทางราง เมื่อวันที่ 9 - 10 เม.ย. 2565
ซึ่งเป็นช่วงเริ่มต้นของการเดินทางกลับภูมิลำเนา ช่วงเทศกาลสงกรานต์
นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม เปิดเผยว่า ในช่วงวันเสาร์ - อาทิตย์ที่ผ่านมา (วันที่ 9 - 10 เม.ย. 2565) มีประชาชนเริ่มทยอยเดินทางกลับภูมิลำเนาในช่วงเทศกาลสงกรานต์ และบางส่วนยังคงมาทำงานหรือทำกิจกรรมในกรุงเทพฯ ตามปกติ โดยจากตัวเลขการเดินทางระบบขนส่งทางรางที่ กรมการขนส่งทางราง (ขร.) ได้รวบรวมช่วงวันดังกล่าวพบว่า มีผู้มาใช้บริการระบบรถไฟระหว่างเมืองของ การรถไฟแห่งประเทศไทย (รฟท.) ทั้ง 2 วัน รวมกันประมาณ 7 หมื่นกว่าคน และมีผู้ใช้บริการรถไฟฟ้าในกรุงเทพฯ ทุกระบบรวมกว่า 9 แสนคน ซึ่งจากตัวเลขการใช้ระบบรถไฟระหว่างเมืองอาจยังจะไม่มากนัก แต่ทาง ขร. คาดว่าประชาชนจะทยอยมาใช้บริการเพิ่มขึ้นอีกในช่วงใกล้วันหยุดที่จะถึงนี้ ซึ่งทาง รฟท. จะมีการดำเนินการพ่วงตู้โดยสารเพิ่มไปกับขบวนรถปกติ 184 ขบวน ให้เต็มหน่วยลากจูง พร้อมทั้งเพิ่มขบวนรถพิเศษช่วยการโดยสาร รวม 13 ขบวน (เที่ยวไป 7 ขบวน และเที่ยวกลับ 6 ขบวน) ใน 4 เส้นทาง ได้แก่ อุบลราชธานี อุดรธานี เชียงใหม่ ศิลาอาสน์ พร้อมทั้งเปิดเดินรถขบวนสายใต้ที่ 167/168 กรุงเทพ-กันตัง-กรุงเทพ อีก 2 เที่ยวต่อวัน เพื่อให้สามารถรองรับการเดินทางของประชาชนได้อย่างเพียงพอ
สำหรับมาตรการด้านความปลอดภัย กระทรวงคมนาคมได้มีหนังสือถึงผู้ว่าราชการจังหวัดที่มีทางรถไฟผ่านให้จัดเจ้าหน้าที่องค์กรปกครองส่วนท้องถิ่น หรืออาสาสมัครในพื้นที่มาประจำจุดตัดทางถนนและทางรถไฟที่เป็นทางลักผ่าน เพื่อป้องกันอุบัติเหตุขบวนรถไฟชนยานพาหนะ รวมทั้งประสานผู้ให้บริการระบบรางจัดเจ้าหน้าที่ตรวจสอบเส้นทาง เพิ่มเจ้าหน้าที่ดูแลรักษาความปลอดภัยและอำนวยความสะดวกแก่ผู้โดยสาร ผู้ปฏิบัติงานด้านการเดินรถระดับแอลกอฮอล์ต้องเป็นศูนย์ การเฝ้าระวังผ่านระบบโทรทัศน์วงจรปิด รวมทั้งประสานจัดสุนัขตำรวจ/สุนัขทหารมาช่วยดูแลความเรียบร้อย พร้อมทั้งดำเนินการตามมาตรการป้องกันการแพร่ระบาดของโรคติดเชื้อไวรัสโคโรนาสายพันธุ์ใหม่ (COVID-19) และขอความร่วมมือประชาชนผู้ใช้บริการระบบรางสวมใส่หน้ากากอนามัยตลอดเวลา ตรวจวัดอุณหภูมิและหมั่นใช้เจลแอลกอฮอล์ สแกนแอปพลิเคชันไทยชนะก่อนเข้าใช้บริการระบบราง
ทั้งนี้ ขร. ได้จัดเจ้าหน้าที่ประสานงานกรณีเกิดเหตุฉุกเฉินหรือขัดข้องตลอดเวลา พร้อมทั้งจัดเจ้าหน้าที่สุ่มตรวจการดำเนินการตามมาตรการอำนวยความสะดวกและความปลอดภัยรองรับการเดินทางระบบขนส่งทางรางของประชาชนช่วงเทศกาลสงกรานต์ 2565
นอกจากนี้ จัดทำรายงานสรุปการให้บริการประชาชนและความปลอดภัยในการขนส่งรางประจำวัน และร่วมรณรงค์การกระจายการเดินทาง "คนบ้านใกล้ออกทีหลังกลับไว" เพื่อลดความหนาแน่นและลดเสี่ยงต่อการติดเชื้อ COVID-19
วันจันทร์ที่ 27 กันยายน 2564
“ดร.สาธิต” รับมอบเครื่องผลิตออกซิเจน 868 เครื่องจากรัฐบาลญี่ปุ่น สนับสนุนการดูแลผู้ป่วยโควิด 19
รัฐมนตรีช่วยว่าการกระทรวงสาธารณสุข รับมอบเครื่องผลิตออกซิเจน จำนวน 868 เครื่อง จากรัฐบาลญี่ปุ่นภายใต้การกำกับดูแลของ UNOPS สนับสนุนการดูแลผู้ป่วยโควิด 19 ในโรงพยาบาลทั่วประเทศ
รัฐมนตรีช่วยว่าการกระทรวงสาธารณสุข รับมอบเครื่องผลิตออกซิเจนจำนวน 868 เครื่อง จากรัฐบาลญี่ปุ่นภายใต้การกำกับดูแลของ UNOPS สนับสนุนการดูแลผู้ป่วยโควิด 19 ในโรงพยาบาลทั่วประเทศ และผู้ป่วยที่เข้ารับรักษาตัวที่บ้าน (Home Isolation)/ศูนย์พักคอย (Community Isolation)
วันนี้ (27 กันยายน 2564) ที่โรงพยาบาลบางใหญ่ จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยคณะผู้บริหารกระทรวง รับมอบเครื่องผลิตออกซิเจนขนาด 10 ลิตร จากรัฐบาลญี่ปุ่นภายใต้การกำกับดูแลของUNOPS จำนวน 868 เครื่อง โดยมี ฯพณฯ นายนะชิดะ คาสุยะ เอกอัครราชทูตวิสามัญผู้มีอำนาจเต็มแห่งญี่ปุ่น ประจำราชอาณาจักรไทย พร้อมด้วยนายซันเจย์ มาเธอร์ ผู้อำนวยการสำนักงานบริการโครงการแห่งสหประชาชาติ (UNOPS) ภูมิภาคเอเชีย เป็นผู้แทนส่งมอบ เพื่อสนับสนุนการดูแลรักษาผู้ป่วยโควิด 19
ดร.สาธิตกล่าววว่า ในช่วงสถานการณ์โรคโควิด 19 ที่ผ่านมา รัฐบาลญี่ปุ่นได้ให้ความช่วยเหลือประเทศไทยมาอย่างต่อเนื่อง อาทิ เงินทุนสนับสนุนผ่านองค์การอนามัยโลก วัคซีน รวมถึงเครื่องผลิตออกซิเจนที่ได้รับมอบในวันนี้
"ในนามรัฐบาล กระทรวงสาธารณสุขและประชาชนคนไทย ขอขอบคุณรัฐบาลญี่ปุ่นและUNOPS ที่ได้สนับสนุนเครื่องผลิตออกซิเจนสำหรับต่อสู้วิกฤติโรคโควิด ซึ่งเป็นอุปกรณ์ทางการแพทย์ที่มีความจำเป็นและมีประโยชน์อย่างมากสำหรับผู้ป่วยโควิด 19 ช่วยเพิ่มโอกาสการรอดชีวิต ผมเชื่อมั่นว่าความสัมพันธ์อันดีของรัฐบาลญี่ปุ่นและรัฐบาลไทยจะแน่นแฟ้นมากยิ่งขึ้น และร่วมมือกันต่อสู้กับการระบาดโรคโควิด 19 ในทุกๆ ด้านต่อไป"
ดร.สาธิตกล่าว
ทั้งนี้ กระทรวงสาธารณสุขจะรีบดำเนินการส่งมอบให้โรงพยาบาลทั่วประเทศโดยเร็ว เพื่อใช้ในการรักษาผู้ป่วยโควิด 19 รวมทั้งการนำไปใช้กับผู้ป่วยที่เข้าระบบรักษาตัวที่บ้าน (Home Isolation) และศูนย์พักคอย (Community Isolation)
*********************************** 27 กันยายน 2564
วันจันทร์ที่ 21 กุมภาพันธ์ 2565
โฆษกรัฐบาลเผย นายกฯพอใจสายการบินซาอุดีฯ เตรียมเปิดเที่ยวบินปฐมฤกษ์บินตรงสู่ไทยสิ้นเดือนกุมภาพันธ์ สะท้อนความสำเร็จของการเดินทางเยือนซาอุดีฯ รวมทั้งทุกหน่วยงานขานรับต่อยอดการท่องเที่ยวไทย
โฆษกรัฐบาลเผย นายกฯพอใจสายการบินซาอุดีฯ เตรียมเปิดเที่ยวบินปฐมฤกษ์บินตรงสู่ไทยสิ้นเดือนกุมภาพันธ์ สะท้อนความสำเร็จของการเดินทางเยือนซาอุดีฯ รวมทั้งทุกหน่วยงานขานรับต่อยอดการท่องเที่ยวไทย มุ่งสร้างรายได้ 2 หมื่นล้านบาท ปี 2565 นี้
วันที่ 21 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ความร่วมมือในสาขาด้านการท่องเที่ยวระหว่างไทยและซาอุดีอาระเบียมีความคืบหน้าอย่างเป็นรูปธรรม หลังกรณีสายการบิน Saudi Arabian Airlines ประกาศเตรียมเปิดเที่ยวบินปฐมฤกษ์ บินตรงจากซาอุดีฯ-ไทย ในวันที่ 28 กุมภาพันธ์ 2565 นี้
โฆษกรัฐบาลกล่าวว่า การเดินทางเยือนซาอุดีอาระเบียอย่างเป็นทางการของนายกรัฐมนตรีเมื่อวันที่ 25 มกราคม 2565 ที่ผ่านมา ถือเป็นการประสานความสัมพันธ์ไทยและซาอุดีอาระเบียครั้งประวัติศาสตร์ ส่งผลให้เกิดโอกาสของความร่วมมือระหว่างทั้งสองประเทศตามมามากมาย ทั้งด้านการค้า การลงทุน แรงงาน และล่าสุดด้านการท่องเที่ยว ที่มีความคืบหน้าอย่างเป็นรูปธรรมภายหลังจากสายการบิน Saudi Arabian Airlines : Saudia พร้อมเปิดเที่ยวบินตรงสู่ไทย เป็นการตอกย้ำความสำเร็จซึ่งเป็นผลจากการดำเนินนโยบายอย่างรอบด้านของนายกรัฐมนตรีที่ได้สั่งการให้รัฐมนตรี และหน่วยงานที่เกี่ยวข้อง ให้ดำเนินการทันทีให้คืบหน้า จัดตั้งกลไกการปรึกษาหารือ และประสานงานอย่างใกล้ชิด เพื่อเดินหน้าความสัมพันธ์และความร่วมมือทวิภาคีให้เป็นผลและเกิดเป็นรูปธรรมโดยเร็ว
โฆษกฯ กล่าวเพิ่มเติมว่า จากการสั่งการของนายกรัฐมนตรี ทำให้หน่วยงานที่เกี่ยวข้องขานรับร่วมมือผลักดันการทำงาน โดยในวันที่ 26-27 กุมภาพันธ์นี้ กระทรวงการต่างประเทศจะนำคณะหอการค้า สภาอุตสาหกรรมแห่งประเทศไทย และภาคเอกชนไปซาอุดีฯ และทางกระทรวงการท่องเที่ยวและกีฬา ได้วางแผนนำผู้ประกอบการภาคเอกชนในอุตสาหกรรมการท่องเที่ยวไทยเดินทางไปซาอุดีฯ ช่วงปลายเดือนมีนาคมนี้ เพื่อนำเสนอสินค้าและบริการท่องเที่ยวไทย ซึ่งคาดว่าจะสามารถดึงดูดนักท่องเที่ยวชาวซาอุดีอาระเบียมาไทยให้ได้ถึง 2 แสนคน สร้างรายได้ประมาณ 20,000 ล้านบาท ในปี 2565 นี้
นอกจากนี้ กระทรวงการท่องเที่ยวฯ อยู่ระหว่างการจัดทำร่างบันทึกความเข้าใจ (MOU) ว่าด้วยความร่วมมือด้านการท่องเที่ยว ระหว่างกระทรวงการท่องเที่ยวและกีฬาของไทยกับกระทรวงท่องเที่ยวของซาอุดีอาระเบีย เพื่อส่งเสริมการทำตลาดท่องเที่ยวแบบ 2 ทาง พร้อมส่งเสริมให้ผู้แสวงบุญชาวไทยเดินทางท่องเที่ยวได้หลังประกอบพิธีแสวงบุญ ทั้งพิธีฮัจญ์ และพิธีอุมเราะห์ รวมถึงการขยายเวลาพำนักในประเทศซาอุดีฯ ให้แก่คนไทยที่ได้วีซ่าแสวงบุญ ซึ่งขณะนี้ อยู่ในขั้นตอนการส่งร่าง MOU ไปให้ทางซาอุดีฯ พิจารณา
“ผลสำเร็จของการเปิดเที่ยวบินตรงระหว่างไทยและซาอุดีฯ นอกจากจะเสริมสร้างความสัมพันธ์ระดับทั้งสองฝ่ายมากขึ้น เป็นการสร้างมิติทางความสัมพันธ์ให้แน่นแฟ้นขึ้น และยังจะสร้างผลประโยชน์ และโอกาสต่อยอดด้านการท่องเที่ยวให้แก่ประเทศไทยอีกมาก โดยชาวซาอุดีฯ ที่เดินทางมาท่องเที่ยวไทยเป็นกลุ่มนักท่องเที่ยวที่มีศักยภาพสูง และเป็นกลุ่มเป้าหมายสำคัญตามนโยบายที่ไทยผลักดัน Medical Hub และ การท่องเที่ยวเชิงสุขภาพ Thailand Wellness ตอบรับแนวทางการท่องเที่ยวแบบยั่งยืน สิ่งเหล่านี้จะพัฒนาการท่องเที่ยวไทย และสร้างรายได้ให้อุตสาหกรรมภาคการท่องเที่ยวของไทยมากขึ้นในอนาคต” นายธนกรฯ กล่าว
วันอังคารที่ 28 ธันวาคม 2564
โฆษกรัฐบาลเผย ยอดโอนเงินประกันรายได้และค่าบริหารจัดการคุณภาพข้าว รวมแล้วกว่า 1.36 แสนล้านบาท  ส่วนที่เหลือ ธ.ก.ส. จะเร่งดำเนินการต่อไปตามข้อสั่งการ”นายก”
โฆษกรัฐบาลเผย ยอดโอนเงินประกันรายได้และค่าบริหารจัดการคุณภาพข้าว รวมแล้วกว่า 1.36 แสนล้านบาท  ส่วนที่เหลือ ธ.ก.ส. จะเร่งดำเนินการต่อไปตามข้อสั่งการ”นายก”
วันนี้ 28 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามการดำเนินงานโอนเงินช่วยเหลือพี่น้องเกษตรกรผู้ปลูกข้าวในโครงการประกันรายได้เกษตรกรผู้ปลูกข้าว ปี 2564/65 แล้ว โดย ธ.ก.ส. รายงานว่า ได้โอนเงินเข้าบัญชีเกษตรกรโดยตรงแล้ว 4,473,429 ครัวเรือน เป็นเงิน 83,483 ล้านบาท ส่วนของตัวเลขเกษตรกรที่เหลือ อยู่ระหว่างการปรับปรุงข้อมูลการผลิตจากกรมส่งเสริมการเกษตรรวมถึงข้อมูลบัญชีเงินฝากของเกษตรกรให้ถูกต้องอีกครั้งหนึ่ง ซึ่ง ธกส. จะเร่งโอนให้เกษตรกรต่อไป สำหรับเงินสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 นั้น  ธ.ก.ส. ได้โอนเข้าบัญชีเกษตรกรโดยตรงแล้ว 4.59 ครัวเรือน เป็นเงิน 53,180 ล้านบาท ทำให้มียอดโอนเงินประกันรายได้และค่าบริหารจัดการคุณภาพข้าวถึงมือเกษตกรทั้ง 2 โครงการแล้ว รวมแล้วกว่า 1.36 แสนล้านบาท
นายธนกร กล่าวว่า ทั้งนี้ โครงการประกันรายได้เกษตรกรผู้ปลูกข้าว ปี 2564/65 จะประกันรายได้แก่เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ตันละ 15,000 บาท ครัวเรือนละไม่เกิน 14 ตัน ข้าวเปลือกหอมมะลินอกเขต ตันละ 14,000 บาท ครัวเรือนละไม่เกิน 16 ตัน ข้าวเปลือกเจ้า ตันละ 10,000 บาท ครัวเรือนละไม่เกิน 30 ตัน ข้าวเปลือกหอมปทุมธานี ตันละ 11,000 บาท ครัวเรือนละ ไม่เกิน 25 ตัน และข้าวเปลือกเหนียว ตันละ 12,000 บาท ครัวเรือนละไม่เกิน 16 ตัน โดยมีเป้าหมายเกษตรกร 4.69 ล้านครัวเรือน สำหรับโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 รัฐบาลสนับสนุนเงินให้เกษตรกรที่ขึ้นทะเบียนผู้ปลูกข้าว ปีการผลิต 2564/65 รอบที่ 1 กับ กรมส่งเสริมการเกษตร กระทรวงเกษตรและสหกรณ์ ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาทต่อครัวเรือน
นายธนกร กล่าวเพิ่มเติมว่า คณะอนุกรรมการกำกับดูแลและกำหนดเกณฑ์กลางอ้างอิงโครงการประกันรายได้เกษตรกรผู้ปลูกข้าวได้อนุมัติราคาเกณฑ์กลางอ้างอิงและการชดเชยส่วนต่างราคาตามโครงการประกันรายได้เกษตรกรผู้ปลูกข้าวปี 2564/65 รอบที่ 1 งวดที่ 11 แล้ว เมื่อวันที่ 24 ธ.ค.2564 โดยกำหนดข้าวเปลือกหอมมะลิ ราคา 11,200.61 บาทต่อตัน ชดเชยตันละ 3,799.39 บาท ข้าวเปลือกหอมมะลินอกพื้นที่ ราคา 10,867.60 บาทต่อตัน ชดเชยตันละ 3,132.40 บาท ข้าวเปลือกหอมปทุมธานี 9,936.67 บาทต่อตัน ชดเชยตันละ 1,063.33 บาท ข้าวเปลือกเจ้าราคา 8,154.29 บาทต่อตัน ชดเชยตันละ 1,845.71 บาท และข้าวเปลือกเหนียวราคา 9,316.15 บาทต่อตัน ชดเชยตันละ 2,683.85 บาท ซึ่ง ธ.ก.ส. จะโอนเงินเข้าไปยังบัญชีของ
เกษตรกรภายใน 3 วันทำการหลังจากที่ได้มีการประกาศราคาเกณฑ์กลางอ้างอิง/// กลุ่มประชาสัมพันธ์และเผยแพร่ สำนักโฆษก
วันอังคารที่ 15 มีนาคม 2565
ครม. ผ่าน (ร่าง) แผนรองรับวิกฤตการณ์ด้านน้ำมันเชื้อเพลิง พ.ศ. 2563–2567 (ฉบับปรับปรุง ครั้งที่ 2) ให้มีความยืดหยุ่นในการรักษาเสถียรภาพระดับราคาน้ำมันเชื้อเพลิงในประเทศ
ครม. ผ่าน (ร่าง) แผนรองรับวิกฤตการณ์ด้านน้ำมันเชื้อเพลิง พ.ศ. 2563–2567 (ฉบับปรับปรุง ครั้งที่ 2) ให้มีความยืดหยุ่นในการรักษาเสถียรภาพระดับราคาน้ำมันเชื้อเพลิงในประเทศ ให้อยู่ในระดับที่เหมาะสม
นายธนกร วังบุญคงชนะ โฆษกประจำสำนักนายกรัฐมนตรี เผยที่ประชุมคณะรัฐมนตรี เห็นชอบทบทวนมติ ครม. เมื่อวันที่ 15 ก.พ. 65 ที่เห็นชอบมติคณะกรรมการนโยบายพลังงานแห่งชาติ (กพช.) ครั้งที่ 3/64 เมื่อวันที่ 5 พ.ย. 64 ในส่วนของแผนรองรับวิกฤตการณ์ ด้านน้ำมันเชื้อเพลิง (ฉ. ปรับปรุง ครั้งที่ 1) และแผนยุทธศาสตร์กองทุนน้ำมันเชื้อเพลิง
โดยที่คณะกรรมการนโยบายพลังงานแห่งชาติมีมติเห็นชอบ ร่างแผนรับรองวิกฤติด้านน้ำมันเชื้อเพลิงฉบับปรับปรุงครั้งที่ 2 ทบทวนหลักเกณฑ์การบริหารกองทุนน้ำมันฯ ยกเลิกการกำหนดวงเงินบริหารกองทุนน้ำมันฯ รวมวงเงินกู้ยืมต้องไม่เกิน 40,000 ล้านบาท จากเดิมที่แผนรองรับวิกฤตฯ ฉบับปรับปรุงครั้งที่ 1 ระบุการบริหารจัดการกองทุนน้ำมันฯ ต้องมีจำนวนเงินเพียงพอเพื่อใช้ในการบริหารจัดการกองทุนน้ำมันอย่างมีประสิทธิภาพซึ่งเมื่อรวมกับเงินกู้แล้วต้องไม่เกิน 40,000 ล้านบาท ทั้งนี้ จะมีการออกร่าง พ.ร.ฎ. เพื่อแก้ไขกรอบวงเงินดังกล่าวต่อไป รวมทั้งยังได้มีการปรับกลยุทธ์การถอนกองทุนน้ำมันฯ (Exit Strategy) โดยให้ยกเลิกการปรับสัดส่วนการช่วยเหลือลงครึ่งหนึ่ง เมื่อฐานะกองทุนน้ำมันใกล้ติดลบตาม พ.ร.ฎ. ขยายกรอบวงเงินฯ กู้ เป็น 30,000 ล้านบาท แต่ยังคงดำเนินการหารือการปรับลดภาษีสรรพสามิต เพื่อให้ระดับราคาไม่ปรับตัวสูงขึ้นมากนักและเริ่มดำเนินการกู้เงินเพื่อให้กองทุนน้ำมันไม่ขาดสภาพคล่อง
ทั้งนี้ การเปลี่ยนแปลงแผนรองรับวิกฤตการณ์ ในส่วนของหลักเกณฑ์การบริหารจัดการกองทุนน้ำมันฯ เพื่อให้มีความยืดหยุ่นในการรักษาเสถียรภาพระดับราคาน้ำมันเชื้อเพลิงในประเทศให้อยู่ในระดับที่เหมาะสม และให้มีเงินเพียงพอเพื่อใช้ในการบริหารจัดการกองทุนน้ำมันฯ อย่างมีประสิทธิภาพด้วย
-------------------
วันพฤหัสบดีที่ 19 พฤษภาคม 2565
พม. จับมือ ม.สวนดุสิต หนุนอาชีพบัตเลอร์ เป็น Soft Power สร้างโอกาสทำงานต่างประเทศ
พม. จับมือ ม.สวนดุสิต หนุนอาชีพบัตเลอร์ เป็น Soft Power สร้างโอกาสทำงานต่างประเทศ
วันนี้ (19 พ.ค. 65) เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีปิดการอบรมเชิงปฏิบัติการบัตเลอร์ (Butler) มืออาชีพ พร้อมมอบประกาศนียบัตรและถุงมือบัตเลอร์ให้กับผู้สำเร็จการอบรม จำนวน 20 คน โดยมี นางจินตนา จันทร์บำรุง อธิบดีกรมกิจการสตรีและสถาบันครอบครัว กล่าวรายงาน ณ ห้องกุมาริกา ชั้น 2 โรงแรมสวนดุสิตเพลส มหาวิทยาลัยสวนดุสิต
นายจุติกล่าวว่า สืบเนื่องจาก กระทรวง พม. โดยกรมกิจการสตรีและสถาบันครอบครัว (สค.) ได้ดำเนินโครงการพัฒนาหลักสูตรบัตเลอร์ (Butler) เพื่อการประกอบอาชีพ เป็นการส่งเสริมอาชีพใหม่ๆ ที่เป็นอาชีพขาดแคลนซึ่งตลาดแรงงานมีความต้องการสูง และสามารถสร้างรายได้ดีอย่างมั่นคง โดยมีผู้ผ่านการอบรม 2 รุ่น จำนวนทั้งสิ้น 41 คน และปี 2565 กระทรวง พม. โดย สค. ได้ขับเคลื่อนงานอย่างต่อเนื่อง โดยได้จัดอบรมเชิงปฏิบัติการบัตเลอร์ (Butler) มืออาชีพ เป็นการต่อยอดความรู้ เทคนิค และทักษะให้กับกลุ่มเป้าหมายที่ต้องการประกอบอาชีพในเส้นทางของบัตเลอร์ ได้แก่ Butler Mindset ความต้องการและความคาดหวังเพื่อการสร้างการบริการที่เหนือความคาดหมาย ขอบข่ายบัตเลอร์มืออาชีพ การพัฒนาบุคลิกภาพภายนอกสู่มืออาชีพ มารยาทสังคมและการเข้าสังคมชั้นสูง อาหารและเครื่องดื่มและการบริการอาหารสำหรับชนชั้นสูง และการดูแล Luxury Brand ตลอดจนการดูแลเสื้อผ้า และเครื่องแต่งกาย และเทคโนโลยีที่จำเป็นสำหรับงานบัตเลอร์ ทั้งนี้ มีผู้เข้ารับการอบรมในครั้งนี้ จำนวน 20 คน ประกอบด้วย ผู้ที่เคยสมัครและเคยเข้าร่วมโครงการพัฒนาหลักสูตรบัตเลอร์ (Butler) เพื่อการประกอบอาชีพ จำนวน 14 คน ประชาชนและบุคลากรด้านการบริการ จำนวน 6 คน โดยมีโรงเรียนการท่องเที่ยวและการบริการ มหาวิทยาลัยสวนดุสิต เป็น Partner ที่ดีและมีคุณภาพ ที่สนับสนุนการอบรมตั้งแต่การวางระบบวิชาในการเรียนการสอน การประสานเครือข่ายวิทยากรที่มีคุณภาพ การคัดสรรกิจกรรมที่จำเป็นสำหรับการฝึกปฏิบัติ ตลอดจนความเอาใจใส่ในการแลกเปลี่ยนเรียนรู้ และความเข้มงวดในการประเมินผล
นายจุติกล่าวเพิ่มเติมว่า วันนี้ เป็นวันแสดงผลสัมฤทธิ์ของนโยบายรัฐบาลที่ต้องการสร้างอาชีพใหม่ๆ ที่มีรายได้สูงและรองรับกับการเปลี่ยนแปลงของโลก ซึ่งอาชีพบัตเลอร์ เราได้ทำเป็นมืออาชีพ และเป็นทูตของประเทศไทยในความเป็นไทย ซึ่งสอดคล้องกับ Soft Power คือมหาอำนาจทางวัฒนธรรมอันเป็นเสน่ห์ของประเทศไทยที่จะสามารถสร้างรายได้และสร้างงานให้กับคนทั้งประเทศได้ ทั้งนี้ ขอขอบคุณมหาวิทยาลัยสวนดุสิต และเราได้ทำงานกับทุกกระทรวงอย่างต่อเนื่อง เพื่อพัฒนาให้เป็นคนที่สามารถสร้างชื่อเสียง สร้างรายได้เข้าประเทศอย่างยั่งยืน อย่างไรก็ตาม อาชีพบัตเลอร์ต้องพัฒนาอย่างต่อเนื่อง เพื่อสร้างโอกาสการทำงานต่างประเทศ และโอกาสของประเทศไทยที่เป็นประเทศที่น่าอยู่ให้ชาวต่างชาติอยากมาใช้ชีวิตเกษียณ ดังนั้น จะเป็นการสอดรับและสร้างโครงสร้างพื้นฐานด้านทรัพยากรมนุษย์สำหรับธุรกิจนี้ให้ดำเนินไปได้อย่างดี อีกทั้งเป็นการสร้างความยั่งยืนในเรื่องของ Soft Power ด้วยมาตรฐานการบริการที่มีคุณภาพ
วันจันทร์ที่ 28 กุมภาพันธ์ 2565
รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตำบลเพิ่ม เร่งช่วยแก้ปัญหาความยากจนแบบพุ่งเป้า โดยไม่ทิ้งใครไว้ข้างหลัง
รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตำบลเพิ่ม เร่งช่วยแก้ปัญหาความยากจนแบบพุ่งเป้า โดยไม่ทิ้งใครไว้ข้างหลัง
วันที่ 25 ก.พ. 65เวลา 17.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดพิษณุโลก ณ วัดบ้านหนองกะท้าว ตำบลหนองกะท้าว อำเภอนครไทย เพื่อเป็นประธานเปิดศูนย์ช่วยเหลือสังคมตำบลหนองกะท้าว พร้อมทั้งมอบใบประกาศเกียรติคุณยกย่อง อพม. อำเภอนครไทย จำนวน 10 ราย และมอบใบประกาศเกียรติคุณวิทยากรอาสาสมัครวิทยาลัยการอาชีพนครไทย จำนวน 21 ราย อีกทั้งมอบถุงยังชีพแก่ผู้ประสบปัญหาทางสังคมกรณีฉุกเฉิน จำนวน 100 ถุง
นายจุติกล่าวว่า ศูนย์ช่วยเหลือสังคมตำบลหนองกะท้าว เป็นเสมือนหนึ่งในตัวแทนของรัฐบาลและกระทรวง พม. ที่จะได้ดูแลพี่น้องประชาชนในพื้นที่แห่งนี้ และเชื่อมั่นว่าศูนย์นี้จะทำงานได้ดีมาก ซึ่งนโยบายของรัฐบาล นำโดย พลเอก ประยุทธ์ จันทร์โอชา นายกรัฐมนตรี ได้มีคำมั่นสัญญาว่า "เราจะไม่ทิ้งใครไว้ข้างหลัง" ถึงแม้ว่าจะไม่สามารถมาดูแลพี่น้องประชาชนตลอด 24 ชั่วโมงได้ นายกรัฐมนตรีจึงจะตั้งศูนย์นี้ในทุกตำบลทั่วประเทศ โดยนายอำเภอได้รับมอบหมายให้มาจัดการกับปัญหาภายในอำเภอให้จบเบ็ดเสร็จภายในที่แห่งเดียว โดยไม่ต้องส่งเรื่องเข้ามาในกรุงเทพฯ ถ้าอำนาจเหนือกว่าอำเภอ จะเป็นหน้าที่ของผู้ว่าราชการจังหวัดที่ต้องจัดการปัญหาให้จบเบ็ดเสร็จในจังหวัด เนื่องจากนายกรัฐมนตรีไม่ต้องการให้ประชาชนรอนาน ถ้าเป็นเรื่องที่ยาก คือ เรื่องที่ผิดกฎหมาย จำเป็นต้องแก้ไขโดยนโยบายของรัฐบาลเท่านั้น
สำหรับศูนย์นี้บูรณาการการทำงานร่วมกันทุกกระทรวง ไม่มีข้อยกเว้น ไม่ว่าจะเจ็บไข้ได้ป่วย ลูกหลานเรียนหนังสือ การฝึกทักษะแรงงาน ความยากลำบากจากภัยพิบัติ การซ่อมสร้างบ้านผู้สูงอายุ คนพิการ เป็นต้น ท่านสามารถแจ้งเข้ามาได้ ฉะนั้น ศูนย์นี้จะเป็นศูนย์ที่ช่วยแก้ไขปัญหาความทุกข์ยากของพี่น้องประชาชนในตำบลอย่างรวดเร็ว ขณะนี้ ในพื้นที่มีอาสาสมัครที่ดูแลคนในตำบล 1 คนต่อ 100 หลังคาเรือน ซึ่งเชื่อว่าดูแลไม่ทั่วถึง จึงอยากขอให้เพิ่มอาสาสมัครเป็น 1 คนต่อ 20 หลังคาเรือน และขอให้ อสม. และ อพม. ทำงานร่วมกัน เป็นอันหนึ่งอันเดียวกัน จะทำให้ประสิทธิภาพในการดูแลพี่น้องประชาชนดีขึ้นมาก
นายจุติกล่าวเพิ่มเติมว่า นอกจากนี้ การแก้ไขปัญหาความยากจนแบบพุ่งเป้าที่รัฐบาลต้องการทำนั้น ไม่สามารถแก้ไขได้ในชั่วข้ามคืน ต้องใช้เวลา ซึ่งในวันนี้ รัฐบาลพบวิธีแก้ไขใหม่ ไม่ใช่มีเพียงแค่ 1 นโยบาย แล้วนำมาใช้แก้ไขปัญหาประชาชนทั้งประเทศ ฉะนั้น จึงจัดตั้งศูนย์นี้ขึ้นมา เพราะปัญหาของแต่ละหมู่บ้าน แต่ละตำบลไม่เหมือนกัน ดังนั้น จึงต้องแก้ปัญหาตามสภาพความเป็นจริงของประชาชนในแต่ละพื้นที่
วันจันทร์ที่ 11 กรกฎาคม 2565
รมต.อนุชา ร่วมสืบสานประเพณีหล่อเทียนพรรษา ถวายเป็นพระราชกุศลแด่ในหลวงรัชกาลที่ 10 และย้อนรำลึกถึงในหลวงรัชกาลที่ 9
รมต.อนุชา ร่วมสืบสานประเพณีหล่อเทียนพรรษา ถวายเป็นพระราชกุศลแด่ในหลวงรัชกาลที่ 10 และย้อนรำลึกถึงในหลวงรัชกาลที่ 9
วันนี้ (11 กรกฎาคม 2565) เวลา 10.00 น. ณ วัดเนินถ่าน อำเภอเมือง จังหวัดชัยนาท นายอนุชา นาคาศัย รัฐมนตรีประจำสำนักนายกรัฐมนตรี เป็นประธานเปิดโครงการหล่อเทียนพรรษาเพื่อถวายเป็นพระราชกุศลแด่พระบาทสมเด็จพระเจ้าอยู่หัว และย้อนรำลึกถึงพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อครั้งเสด็จพระราชดำเนินบ้านเนินถ่าน ประจำปีงบประมาณ พ.ศ.2565 โดยมี นายรังสรรค์ ตันเจริญ ผู้ว่าราชการจังหวัดชัยนาท ร่วมต้อนรับ มีคณะผู้บริหารส่วนราชการจังหวัดชัยนาท ประธานสโมสรฟุตบอลชัยนาทฮอร์นบิล นายกเทศมนตรีเทศบาลตำบลเสือโฮก และประชาชนชาวตำบลเสือโอก ร่วมงาน
สำหรับการจัดโครงการหล่อเทียนพรรษาเพื่อถวายเป็นพระราชกุศลแด่ในหลวงรัชกาลที่ 10 และย้อนรำลึกถึงพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อครั้งเสด็จพระราชดำเนินบ้านเนินถ่าน ประจำปีงบประมาณ พ.ศ.2565 จัดขึ้นเป็นครั้งแรก โดยมีการหล่อเทียนพรรษา เพื่อถวายให้กับวัดในเขตตำบลเสือโฮก จำนวน 7 วัด และ 1 สำนักสงฆ์ นอกจากนี้ ยังมีการจัดนิทรรศการเทิดพระเกียรติฯ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ประกอบด้วย กิจกรรมการประกวดขับร้องบทเพลงพระราชนิพนธ์ การประกวดวาดภาพระบายสี การแสดงบนเวที และการออกร้านจำหน่ายผลิตภัณฑ์ชุมชน
รัฐมนตรีประจำสำนักนายกรัฐมนตรี กล่าวว่า ประเพณีหล่อเทียนพรรษาเป็นสิ่งที่ควรดำรงรักษา และสืบสานให้อนุชนรุ่นหลังได้รับรู้และภาคภูมิใจที่ประเทศไทยมีประเพณีที่งดงาม เป็นเอกลักษณ์ และแสดงให้เห็นถึงความจงรักภักดีต่อสถาบันกษัตริย์ ซึ่งเป็นหนึ่งในสามเสาหลักของประเทศชาติ โดยร่วมเทิดพระเกียรติและถวายเป็นพระราชกุศลแด่พระบาทสมเด็จพระเจ้าอยู่หัว รัชกาลที่ 10 และย้อนรำลึก สืบสาน เล่าขานประวัติศาสตร์เรื่องราว เมื่อครั้งที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินบ้านเนินถ่าน เมื่อวันที่ 6 พฤษภาคม พ.ศ. 2513
โอกาสนี้ รัฐมนตรีประจำสำนักนายกรัฐมนตรี ได้มอบรางวัลผลิตภัณฑ์ชุมชนตำบลเสือโฮก จำนวน 12 รางวัล พร้อมมอบถ้วยรางวัลชนะเลิศให้แก่ผู้แทนหมู่ที่ 13 บ้านหนองพังนาค ในการประกวดผลิตภัณฑ์ชุมชน “ข้าวหอมมะลิและผักปลอดสารพิษ” และมอบข้าวสารให้กับตัวแทนกลุ่มเปราะบางในพื้นที่ตำบลเสือโฮก ก่อนเดินทางกลับ
............................
วันพุธที่ 5 มกราคม 2565
กรมทางหลวงชนบท สร้างสะพานคอนกรีตเสริมเหล็กข้ามแม่น้ำน่าน จังหวัดพิษณุโลก เชื่อมสองตำบล ร่นระยะทาง 12 กิโลเมตร ยกระดับคุณภาพชีวิตให้ประชาชนสามารถสัญจรได้อย่างสะดวกรวดเร็วปลอดภัย ตาม
กรมทางหลวงชนบท (ทช.) กระทรวงคมนาคม ดำเนินโครงการก่อสร้างสะพานคอนกรีตเสริมเหล็กข้ามแม่น้ำน่าน อำเภอเมือง จังหวัดพิษณุโลก เพื่อยกระดับคุณภาพชีวิตให้ประชาชนในพื้นที่ ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่าง อำเภอ ตำบล และหมู่บ้าน
กรมทางหลวงชนบท (ทช.) กระทรวงคมนาคม ดำเนินโครงการก่อสร้างสะพานคอนกรีตเสริมเหล็กข้ามแม่น้ำน่าน อำเภอเมือง จังหวัดพิษณุโลก เพื่อยกระดับคุณภาพชีวิตให้ประชาชนในพื้นที่ ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่าง อำเภอ ตำบล และหมู่บ้านได้อย่างทั่วถึงและมีประสิทธิภาพ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า แต่เดิมประชาชนที่ต้องการเดินทางจากตำบลงิ้วงามไปยังตำบลวังน้ำคู้ อำเภอเมือง ต้องเดินทางอ้อมเป็นระยะทางประมาณ 12 กิโลเมตร ส่งผลให้ประชาชนไม่ได้รับความสะดวกในการเดินทาง ทช. จึงได้ดำเนินการก่อสร้างสะพานคอนกรีตเสริมเหล็กข้ามแม่น้ำน่าน ตำบลงิ้วงาม และวังน้ำคู้ อำเภอเมือง จังหวัดพิษณุโลก โดยสะพานดังกล่าวสามารถร่นระยะทางได้ประมาณ 12 กิโลเมตร ก่อสร้างเป็นแบบคอนกรีตเสริมเหล็ก ยาว 140 เมตร ผิวจราจรกว้าง 9 เมตร ทางเท้ากว้าง ข้างละ 1 เมตร พร้อมก่อสร้างถนนต่อเชื่อมผิวจราจรแบบคอนกรีตเสริมเหล็ก กว้าง 7 เมตร ยาว 491 เมตร มีไหล่ทาง รวมถึง ได้ติดตั้งป้ายจราจร ตีเส้นผิวจราจรและวางท่อ ใช้งบประมาณในการก่อสร้าง 33.29 ล้านบาท ปัจจุบันการก่อสร้างสะพานดังกล่าวได้ดำเนินการไปแล้วกว่าร้อยละ 89 ขณะนี้อยู่ระหว่างการก่อสร้าง พื้นสะพาน คาดว่าจะก่อสร้างแล้วเสร็จสมบูรณ์และเปิดให้ประชาชนได้ใช้สัญจรได้ประมาณกลางปี 2565 เมื่อก่อสร้างแล้วเสร็จจะช่วยร่นระยะทาง ลดระยะเวลา ลดค่าใช้จ่ายในการเดินทางให้ประชาชนสามารถสัญจรและขนส่งพืชผลทางการเกษตรได้อย่างสะดวกรวดเร็วปลอดภัยมากยิ่งขึ้น
นอกจากนี้ ทช. ยังได้จัดประชุมรับฟังความคิดเห็นของประชาชนก่อนก่อสร้าง โดยได้เปิดโอกาสให้ภาคประชาชนและผู้ที่เกี่ยวข้องในทุกภาคส่วนมีส่วนร่วมในการดำเนินงานก่อสร้าง เพื่อให้โครงการก่อสร้างดังกล่าวตรงกับความต้องการและเป็นประโยชน์ต่อประชาชนในพื้นที่ให้มากที่สุดอีกด้วย
วันจันทร์ที่ 21 มิถุนายน 2564
นฤมล ส่งต่อ “ซิมแรงงาน” ให้โอกาสกลุ่มเปราะบางท่องโลกดิจิทัล
รมช.แรงงาน จับมือหัวเว่ย  แนวร่วมสนับสนุนซิมแรงงาน ใช้ฝึกอบรมคนพิการและกลุ่มเปราะบาง สร้างความเสมอภาค และมอบโอกาสเพิ่มทักษะด้านดิจิทัล ส่งเสริมการมีงานทำและมีรายได้ที่ยั่งยืน
วันที่ 21 มิถุนายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานในงานรับมอบ “ซิมแรงงาน” ภายใต้โครงการ “ซิมการ์ดพัฒนาฝีมือแรงงานออนไลน์” เพื่อช่วยเหลือคนพิการและกลุ่มเปราะบางที่ได้รับผลกระทบจากสถานการณ์โควิด-19 โดยบริษัท หัวเว่ย เทคโนโลยี่ (ประเทศไทย) จำกัด สนับสนุนซิมการ์ดเพื่อใช้ในการพัฒนาฝีมือแรงงานออนไลน์ ตามความร่วมมือการพัฒนาฝีมือแรงงานด้านเทคโนโลยีดิจิทัล จำนวน 500 ชุด เพื่อมอบให้แก่ผู้ที่ได้รับผลกระทบจากสถานการณ์โควิด-19 โดยเฉพาะคนพิการและกลุ่มเปราะบาง เพื่อให้แรงงานกลุ่มนี้ ได้รับโอกาสการพัฒนาทักษะฝีมือผ่านระบบออนไลน์ บนเครือข่ายอินเทอร์เน็ตความเร็วสูง
ศาสตราจารย์ นฤมล กล่าวว่า ในช่วงที่ผ่านมา ผู้ใช้แรงงานจำนวนมากได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 ทำให้ต้องปรับตัวให้ทันกับความปกติใหม่ (New Normal) และมีทักษะที่จำเป็นสำหรับอนาคต โดยแรงงานคนพิการและกลุ่มเปราะบางถือได้ว่าเป็นกลุ่มประชากรที่ได้รับผลกระทบดังกล่าวไม่น้อยไปกว่าแรงงานกลุ่มอื่นๆ บริษัท หัวเว่ย เทคโนโลยี่ (ประเทศไทย) จำกัด จึงให้การสนับสนุนจัดซื้อซิมการ์ด จำนวน 500 ชุด ที่ผลิตโดยบริษัท โทรคมนาคมแห่งชาติ จำกัด (มหาชน) เพื่อให้กรมพัฒนาฝีมือแรงงาน ร่วมกับสภาคนพิการทุกประเภทแห่งประเทศไทย นำไปแจกจ่ายให้แก่แรงงานคนพิการและกลุ่มเปราะบาง นำไปใช้ในการฝึกอบรมต่อไป ปัจจุบันกรมพัฒนาฝีมือแรงงาน ได้พัฒนาหลักสูตรการฝึกอบรมออนไลน์ เพื่อพัฒนาทักษะฝีมือให้แก่แรงงานแล้วกว่า 50 หลักสูตร ซึ่งคนพิการและกลุ่มเปราะบาง สามารถใช้ซิมการ์ดดังกล่าวไปใช้ฝึกอบรมผ่านระบบอินเทอร์เน็ตได้อย่างสะดวก โดยวันนี้ มีตัวแทนของกลุ่มคนพิการและผู้สูงอายุ มารับมอบซิมแรงงานอีกด้วย
รมช.แรงงาน กล่าวต่อว่า โครงการ“ซิมแรงงาน” ที่กรมพัฒนาฝีมือแรงงาน กระทรวงแรงงาน ดำเนินการนั้น ต้องการให้แรงงานที่สนใจเข้าฝึกอบรมแบบออนไลน์ มีอินเทอร์เน็ตความเร็วสูงไว้ใช้ในการฝึกอบรม เป็นซิมการ์ดอินเทอร์เน็ตแบบเติมเงินรายเดือน จากโครงข่าย NT Mobile และมีระดับความเร็วสูงถึง 4 Mbps ไม่ลดสปีด ดังนั้น ผู้ที่สนใจเข้าฝึกอบรมออนไลน์แต่ไม่มีอินเทอร์เน็ตใช้ จะได้มีทางเลือกและตัดสินใจเข้าฝึกอบรมได้เร็วขึ้น หรือผู้ที่มีอินเทอร์เน็ตใช้แต่พบปัญหาเรื่องระดับความเร็ว ก็สามารถขอใช้ซิมแรงงานนี้ได้เช่นกัน
“ในวันนี้ต้องขอบคุณ บริษัท หัวเว่ย เทคโนโลยี่ (ประเทศไทย) จำกัด ที่ให้การสนับสนุนซิมแรงงาน เป็นวัสดุฝึกอบรม เพื่อส่งมอบโอกาสที่ดีให้แก่คนพิการและกลุ่มเปราะบาง ให้สามารถเข้ารับการพัฒนาทักษะฝีมือผ่านออนไลน์ ได้รับความรู้และทักษะในการประกอบอาชีพ นำไปสู่การจ้างงานที่ในยุคเศรษฐกิจและสังคมที่ใช้เทคโนโลยีดิจิทัล จึงขอขอบคุณทุกฝ่ายที่เกี่ยวข้องและร่วมมือกัน ซึ่งจะช่วยให้การขับเคลื่อนภารกิจต่างๆ เป็นไปอย่างราบรื่น และสามารถรับมือกับสถานการณ์ในภาวะวิกฤติไปด้วยกัน” รมช. แรงงาน กล่าวในท้ายสุด
วันอังคารที่ 7 ธันวาคม 2564
กรมการขนส่งทางราง รวมสุดยอดโครงการระบบรางของประเทศไทย (โครงการก่อสร้างรถไฟทางคู่ ระยะที่ 1 ช่วง ฉะเชิงเทรา - คลองสิบเก้า - แก่งคอย)
...
กรมการขนส่งทางราง (ขร.) กระทรวงคมนาคม รวมสุดยอดโครงการระบบรางของประเทศไทย
ทางคู่เลี่ยงเมือง (Chord Lines) สุดยอดโครงการระบบรางของประเทศไทยที่ช่วยลดเวลาในการเดินทาง เพิ่มประสิทธิภาพในการขนส่ง และยังแสดงให้เห็นถึงการเดินหน้าพัฒนาระบบการขนส่งทางราง
ที่เกิดจากความมุ่งมั่นพัฒนาของหน่วยงานต่างๆ ในการสรรค์สร้างระบบรางให้สามารถอำนวยความสะดวกในการเดินทางและการขนส่งสินค้าให้แก่ประชาชนทั้งภาครัฐและภาคเอกชนโครงการก่อสร้างรถไฟทางคู่ ระยะที่ 1 ช่วง ฉะเชิงเทรา - คลองสิบเก้า - แก่งคอย ถือเป็นโครงการทางคู่ที่ก่อสร้างแล้วเสร็จล่าสุดที่เชื่อมโยงการขนส่งและโลจิสติกส์ในภาคอิสานและชายฝั่งทะเลตะวันออก
ในโครงการดังกล่าวมีการก่อสร้างทางคู่เลี่ยงเมือง 3 แห่ง ได้แก่ ทางคู่เลี่ยงเมืองฉะเชิงเทรา ทางคู่เลี่ยงเมืองแก่งคอย และทางคู่เลี่ยงเมืองบ้านภาชี ซึ่งช่วยเพิ่มประสิทธิภาพให้แก่การขนส่งทางรางและระบบโลจิสติกส์ สนับสนุนการขนส่งสินค้า เช่น น้ำมัน ก๊าซแอลพีจี ปูนซีเมนต์ สินค้าบรรจุคอนเทนเนอร์ ระหว่างพื้นที่ชายฝั่งทะเลตะวันออกและท่าเรือแหลมฉบัง กับพื้นที่ภาคเหนือ และภาคอิสาน รวมทั้งช่วยสนับสนุนให้เกิดการปรับเปลี่ยนรูปแบบการขนส่งจากถนนมาสู่ระบบราง ลดเวลาการเดินทาง ลดปริมาณการใช้เชื้อเพลิง และ ลดปัญหามลพิษต่อสิ่งแวดล้อม
วันอาทิตย์ที่ 14 พฤศจิกายน 2564
โฆษกรัฐบาลเผย “นายกฯ” พอใจเปิดประเทศ 14 วัน ผลตอบรับดีตามคาด นักท่องเที่ยวต่างชาติเดินทางเข้าไทยแล้วเกือบ 40,000 ราย สายการบินเตรียมเพิ่มเที่ยวบินเข้าไทย จำนวนที่ได้รับการอนุมัติ
โฆษกรัฐบาลเผย “นายกฯ” พอใจเปิดประเทศ 14 วัน ผลตอบรับดีตามคาด นักท่องเที่ยวต่างชาติเดินทางเข้าไทยแล้วเกือบ 40,000 ราย สายการบินเตรียมเพิ่มเที่ยวบินเข้าไทย จำนวนที่ได้รับการอนุมัติ  Thailand Pass QR Code 134,086 ราย
วันที่ 14 พ.ย.64 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจผลลัพธ์จากมาตรการเปิดประเทศต้อนรับนักท่องเที่ยวตลอด 2 สัปดาห์ที่ผ่านมา ได้รับการตอบรับจากนักท่องเที่ยวเดินทางเข้าไทย ทั้งรูปแบบ Test and Go / Sandbox / กักตัว 7 และ 10 วัน สะสมเกือบ 40,000 ราย ขณะที่สายการบินที่แสดงความจำนงเปิดเส้นทางการบินจากภูมิภาคยุโรปและตะวันออกกลางเข้าประเทศไทยเพิ่ม ตามความต้องการ (Demand) ที่เพิ่มมากขึ้น ทั้งนี้ ตั้งแต่วันที่ 1 พฤศจิกายน 2564 ภาพรวมเที่ยวบินระหว่างประเทศได้มีการเพิ่ม 18 สายการบินด้วยกัน จำนวนเที่ยวบินระหว่างประเทศที่ขอทำการบิน ณ สนามบินสุวรรณภูมิในเดือนพฤศจิกายน จำนวน 2,008 เที่ยวบิน รวมกว่า 60 สายการบิน และตารางบินระหว่างประเทศสนามบินภูเก็ต รวม 793 เที่ยวบิน 19 สายการบิน เพิ่มขึ้นร้อยละ 39 จากเดือนตุลาคม โดย บริษัท วิทยุการบินแห่งประเทศไทย จำกัด (บวท.) ได้คาดการณ์ปริมาณเที่ยวบินรวมเพิ่มขึ้นเฉลี่ยวันละ 990 เที่ยวบิน หรือเพิ่มขึ้นคิดเป็นร้อยละ 25 ของเดือนที่ผ่านมา
โฆษกประจำสำนักนายกรัฐมนตรี เปิดเผยตัวเลขผู้เดินทางเข้าประเทศ สะสมตั้งแต่วันที่ 1 - 12 พ.ย. 64 มีจำนวน 39,519 คน (ข้อมูล ณ วันที่ 13 พ.ย. 64) แบ่งเป็น ระบบ Test and Go จำนวน 23,715 คน Sandbox จำนวน 1,325 คน รูปแบบกักตัว 7 วัน จำนวน 517 คน และรูปแบบกักตัว 10 วัน 1,263 คน โดยนักท่องเที่ยวแบบ Test and Go เดินทางเข้ามาผ่านท่าอากาศยานสุวรรณภูมิ 22,711 คน ท่าอากาศยานดอนเมือง 202 คน ท่าอากาศยานเชียงใหม่ 211 คน ท่าอากาศยานภูเก็ต 3,592 คน และท่าอากาศยานสมุย 645 คน โดยภาพรวมพบผู้ติดเชื้อ 46 คน คิดเป็น 0.12%
ทั้งนี้ มีผู้ลงทะเบียนเพื่อขอรับ Thailand Pass QR Code ผ่านเว็บไซต์ tp.consular.go.th แล้ว ตั้งแต่ 1- 13 พฤศจิกายน มีจำนวน 173,637 ราย ได้รับการอนุมัติ จำนวน 134,086ราย ขณะที่สถิติการสมัครเพื่อรับมาตรฐาน SHA Plus+ ปรับตัวเพิ่มขึ้น ณ 11 พ.ย. มีสถานประกอบการที่ผ่านมาตรฐาน จำนวน 5,760 แห่ง โดยมีโรงแรมที่พักและโฮมสเตย์ จำนวน 2,302 แห่ง และ ภัตตาคารและร้านอาหารจำนวน 578 แห่ง เป็นต้น
โฆษกประจำสำนักนายกรัฐมนตรียังกล่าวว่า ในการประชุม ศบค. นายกรัฐมนตรียังได้มอบหมายให้กระทรวงดีอีเอส กระทรวงการท่องเที่ยวและกีฬา การท่องเที่ยวแห่งประเทศไทย เร่งแก้ไขปัญหาระบบ Thailand Pass ที่ใช้ระยะเวลาค่อนข้างนานในการอนุมัติ ซึ่งคาดว่าต่อไปนี้ระบบจะสามารถทำการอนุมัติ Thailand Pass QR Code ได้รวดเร็วมากยิ่งขึ้น
“ผลตอบรับการเปิดประเทศ ตั้งแต่ประกาศเปิดประเทศ 1 พ.ย. ทั้งดีมานด์เที่ยวบินและจำนวนนักท่องเที่ยวที่ต้องการเดินทางเข้าสู่ประเทศไทยเพิ่มมากขึ้นนั้น สะท้อนให้เห็นว่า ต่างชาติมีความเชื่อมั่นว่าไทยมีศักยภาพ มีมาตรการสาธารณสุขที่รัดกุม สามารถควบคุมและป้องกันการแพร่ระบาดของโรคได้ ควบคู่ไปกับการเปิดประเทศรับนักท่องเที่ยวจากต่างประเทศ ทำให้ภาคธุรกิจ ผู้ประกอบการทั้งตลอดห่วงโซ่อุตสาหกรรมการท่องเที่ยวกลับมาเปิดกิจการดำเนินการได้มากขึ้น นายกรัฐมนตรีในฐานะผู้อำนวยการ ศบค. ยังให้แนวทางเตรียมความพร้อมเพื่อเปิดพื้นที่ท่องเที่ยวเพิ่มเติมในปลายปีนี้และต้นปีหน้าอีกด้วย” นายธนกร กล่าว
วันอาทิตย์ที่ 6 มีนาคม 2565
โฆษกฯ เผย "นายก ฯ" ขอบคุณประชาชนวางใจการทำงานของรัฐบาล ในสถานการณ์โควิด-19 และการสู้รบระหว่างยูเครน-รัสเซีย
โฆษกฯ เผย "นายก ฯ"  ขอบคุณประชาชนวางใจการทำงานของรัฐบาล ในสถานการณ์โควิด-19 และการสู้รบระหว่างยูเครน-รัสเซีย  โดยผลสำรวจ SUPER POLL อันดับ 1 ชี้ประชาชนเชื่อมั่นมาตรการช่วยเหลือประชาชนยามวิกฤติ ร้อยละ 82.4
วันที่ 6 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณประชาชนที่ให้ความไว้วางใจการทำงานของรัฐบาล ซึ่งนายกรัฐมนตรีบริหารจัดการเพื่อรับมือสถานการณ์โควิด-19 ทุกระยะตั้งแต่เริ่มระบาด ทั้งยังติดตามผลกระทบจากวิกฤติการสู้รบระหว่างยูเครน-รัสเซียอย่างใกล้ชิด  โดยเตรียมพร้อมกำลังคน ยา เวชภัณฑ์ วัคซีน ระบบบริการ และการมีส่วนร่วมของภาคส่วนต่างๆ ในการควบคุมการแพร่ระบาดไวรัสโควิด-19 และแม้ว่า ขณะนี้จะพบผู้ติดเชื้อในประเทศเป็นจำนวนมาก แต่สถานการณ์อยู่ในระยะทรงตัวและชะลอการเพิ่มจำนวน กระทรวงสาธารณสุข คาดว่า สถานการณ์การติดเชื้อในประเทศจะดีขึ้นตามลำดับและเข้าสู่การเป็นโรคประจำถิ่นในต้นเดือนกรกฎาคมนี้  พร้อมกันนี้นายกรัฐมนตรียังติดตามผลกระทบจากสถานการณ์ความตึงเครียดของวิกฤติการสู้รบระหว่างยูเครน-รัสเซีย ที่ส่งผลให้พลังงานราคาสูงขึ้น ได้ประชุมและสั่งการให้หน่วยงานที่เกี่ยวข้องเร่งดำเนินการ หามาตรการที่เหมาะสม แบ่งเบาภาระค่าใช้จ่าย และ บรรเทาภาระหนี้สินของประชาชน ขณะเดียวกัน ยังกระตุ้นการลงทุนภาครัฐและเอกชน เพื่อรักษาการจ้างงาน เพิ่มขีดความสามารถในการแข่งขันของประเทศ รวมถึงการเพิ่มโอกาสในการสร้างรายได้ให้แก่ประชาชนอย่างทั่วถึงและเสมอภาค
ล่าสุด ผลสำรวจของซูเปอร์โพล (SUPER POLL) จากการสำรวจระหว่างวันที่ 1-4 มีนาคม จากประชาชนทุกสาขาอาชีพทั่วประเทศจำนวน 1,145 ชี้ ประชาชนมีความเชื่อมั่นต่อรัฐบาลในสถานการณ์วิกฤติโควิด-19 และการสู้รบระหว่างยูเครน-รัสเซีย โดยอันดับ 1 ร้อยละ 82.4 เชื่อมั่นต่อมาตรการช่วยเหลือประชาชนด้านต่าง ๆ ยามวิกฤติ เช่น โครงการคนละครึ่ง อันดับ 2 ร้อยละ 78.5 เชื่อมั่นต่อรัฐบาลในการแสดงท่าทีเป็นกลางทางการเมืองระหว่างประเทศ ยึดหลักมนุษยธรรมสากล เรียกร้องการถอนทหาร และอันดับ 3 ร้อยละ 73.4 เชื่อมั่นต่อรัฐบาลในการจัดการแก้ปัญหาต่าง ๆ ช่วงวิกฤติโควิด-19 และผลกระทบจากการสู้รบระหว่างยูเครน-รัสเซีย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 21,881 ราย จำแนกเป็น ผู้ติดเชื้อในประเทศ 21,747 ราย และผู้ป่วยมาจากต่างประเทศ 134 ราย ผู้เสียชีวิตเพิ่มขึ้น 59 ราย ผู้ที่กำลังรักษาตัว 232,521 ราย และมียอดผู้ที่หายป่วยกลับบ้านแล้ว 21,448 ราย ทำให้มียอดผู้ป่วยยืนยันสะสมตั้งแต่ 1 ม.ค. 65 จำนวน 803,260 ราย จำนวนผู้ที่หายป่วยสะสมจำนวน 602,445 ราย ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 5 มี.ค. 5 รวม 124,843,666 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 53,930,146 โดส ผู้ได้รับวัคซีนเข็มที่ 2 สะสม 49,845,409 โดส ผู้ได้รับวัคซีนเข็มที่ 3 สะสม 19,308,393 โดส และผู้ได้รับวัคซีนเข็มที่ 4 สะสม 1,759,718 โดส
-------------
วันพุธที่ 28 กรกฎาคม 2564
คำถวายพระพรชัยมงคลของ พลเอก ประยุทธ์ จันทร์โอชา นายกรัฐมนตรี ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินเนื่องในโอกาสวันเฉลิมพระชนมพรรษา วันที่ 28 กรกฎาคม พุทธศักราช 2564
คำถวายพระพรชัยมงคลของ พลเอก ประยุทธ์ จันทร์โอชา นายกรัฐมนตรี ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินเนื่องในโอกาสวันเฉลิมพระชนมพรรษา วันที่ 28 กรกฎาคม พุทธศักราช 2564 วันพุธที่ 28 กรกฎาคม พ.ศ. 2564 เวลา 08.30 น.
ขอเดชะฝ่าละอองธุลีพระบาทปกเกล้าปกกระหม่อม
ข้าพระพุทธเจ้าพลเอกประยุทธ์จันทร์โอชานายกรัฐมนตรีในนามของข้าราชการ
และเจ้าหน้าที่ของรัฐทั่วประเทศต่างมีความปลาบปลื้มปีติเป็นล้นพ้นที่ได้มาร่วมกันแสดง
ความจงรักภักดีและถวายสัตย์ปฏิญาณเพื่อเป็นข้าราชการที่ดีและเป็นพลังแผ่นดิน
เนื่องในโอกาสวันเฉลิมพระชนมพรรษาของใต้ฝ่าละอองธุลีพระบาทวันที่28กรกฎาคมพุทธศักราช 2564นี้
ข้าพระพุทธเจ้าทั้งหลายต่างล้วนสำนึกในพระมหากรุณาธิคุณล้นเกล้าล้นกระหม่อม
หาที่สุดมิได้ที่ใต้ฝ่าละอองธุลีพระบาททรงทุ่มเทพระวรกายกำลังพระปัญญาบำเพ็ญพระราชกรณียกิจนานัปการด้วยพระราชวิริยอุตสาหะเพื่อประโยชน์สุขแห่งปวงประชาและความวัฒนาสถาพรของประเทศชาติยามบ้านเมืองประสบวิกฤติภัยใดทรงห่วงใยอาทรผองพสกนิกร
และได้พระราชทานความช่วยเหลือแก่ผู้ประสบภัยประชาชนผู้ยากไร้เพื่อผ่อนบรรเทา
ความทุกข์ยากเดือดร้อนซึ่งข้าราชการทุกหน่วยงานได้น้อมนำมาประพฤติปฏิบัติตามด้วยใจตระหนักและจงรักภักดีพระบุญญาบารมีแห่งใต้ฝ่าละอองธุลีพระบาทแผ่ไพศาลปกแผ่นดินและอาณาประชาราษฎร์ให้ผาสุกร่มเย็นโดยทั่วกัน
ในโอกาสอันเป็นมงคลยิ่งนี้ข้าพระพุทธเจ้าทั้งหลายขอตั้งจิตอธิษฐานด้วยความจงรักภักดีขออานุภาพแห่งคุณพระศรีรัตนตรัยและอำนาจแห่งสรรพสิ่งศักดิ์สิทธิ์ในสากลโปรดดลบันดาลประทานชัยมงคลให้ใต้ฝ่าละอองธุลีพระบาททรงพระเจริญพร้อมสิริสวัสดิ์พิพัฒนมงคลพระชนมายุยิ่งยืนนานทรงพระเกษมสำราญพระบรมเดชานุภาพและพระบารมีแผ่ไพศาลสถิตเป็นมิ่งขวัญปกเกล้าเหล่าพสกนิกรตราบกาลนาน
ข้าพระพุทธเจ้าขอพระราชทานพระบรมราชานุญาตนำบรรดาข้าราชการและเจ้าหน้าที่ของรัฐกล่าวถวายสัตย์ปฏิญาณเพื่อสนองพระมหากรุณาธิคุณดังต่อไปนี้
“ข้าพระพุทธเจ้า........(ออกนามของผู้กล่าวแต่ละบุคคล)............ขอถวายสัตย์ปฏิญาณว่าจะประพฤติปฏิบัติตนเป็นข้าราชการที่ดีและพลังของแผ่นดินมีความซื่อสัตย์สุจริตเจริญรอยตามเบื้องพระยุคลบาทมุ่งมั่นแน่วแน่แก้ไขปัญหาของประเทศชาติและประชาชนสร้างสรรค์คุณประโยชน์แก่แผ่นดินและดำเนินชีวิตโดยยึดมั่นในหลักธรรมคำสอนแห่งศาสนาตามแนวทางพระบรมราโชวาทตลอดไป”
ด้วยเกล้าด้วยกระหม่อมขอเดชะ
—————
วันพฤหัสบดีที่ 3 มีนาคม 2565
รมช.มนัญญา ปลื้มโครงการพัฒนาพื้นที่รองรับการวิจัยเทคโนโลยีผลิตกัญชาคืบหน้า
รมช.มนัญญา ปลื้มโครงการพัฒนาพื้นที่รองรับการวิจัยเทคโนโลยีผลิตกัญชาคืบหน้า ตั้งเป้าเป็นศูนย์กลางครบวงจร พัฒนางานวิจัยพันธุ์กัญชาประเทศไทย
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์ลงพื้นที่ติดตามความก้าวหน้าการดำเนินงานโครงการพัฒนาพื้นที่เพื่อรองรับการวิจัยและถ่ายทอดเทคโนโลยีและ นวัตกรรมการผลิตกัญชาของกรมวิชาการเกษตรพร้อมด้วยนายระพีภัทร์จันทรศรีวงศ์รองปลัดกระทรวงเกษตรและสหกรณ์คณะผู้บริหารหน่วยงานในสังกัดกระทรวงเกษตรและสหกรณ์ณศูนย์วิจัยพืชสวนเชียงรายสถาบันวิจัยพืชสวนอ.เมืองจ.เชียงราย
รมช.มนัญญากล่าวว่ารัฐบาลมีนโยบายสนับสนุนการขับเคลื่อนสมุนไพรไทยและสนับสนุนการผลิตกัญชงและกัญชาเพื่อนำมาใช้ประโยชน์ทางการแพทย์รวมถึงผลักดันให้พืชสกุลกัญชาเป็นพืชเศรษฐกิจใหม่ชนิดหนึ่งของประเทศไทยกระทรวงเกษตรฯจึงได้มีนโยบายขับเคลื่อนพืชสมุนไพรโดยได้มอบงบประมาณให้กรมวิชาการเกษตรซึ่งเป็นหน่วยงานที่มีภารกิจในการดำเนินการวิจัยพันธุ์และเทคโนโลยีผลิตพืชดำเนินโครงการพัฒนาพื้นที่เพื่อรองรับการวิจัยและถ่ายทอดเทคโนโลยีและนวัตกรรมการผลิตกัญชาตั้งแต่ปีงบประมาณ2563เพื่อรองรับการวิจัยด้านพันธุ์และเทคโนโลยีการผลิตกัญชาที่เหมาะสมสร้างองค์ความรู้เทคโนโลยีและมาตรฐานการผลิตสำหรับถ่ายทอดสู่เกษตรกรและเพื่อให้เป็นศูนย์ต้นแบบเรียนรู้พันธุ์และเทคโนโลยีการผลิตพืชสกุลกัญชาทั้งรูปแบบการปลูกในโรงเรือนและการปลูกในแปลงกลางแจ้งผลักดันให้พืชกัญชงและกัญชาเป็นพืชเศรษฐกิจชนิดใหม่ที่สามารถสร้างอาชีพและรายได้ที่มั่นคงสำหรับพี่น้องเกษตรกรต่อไป
สำหรับโครงการพัฒนาพื้นที่เพื่อรองรับการวิจัยและถ่ายทอดเทคโนโลยีและนวัตกรรมการผลิตกัญชาประกอบด้วยอาคารวิจัยกัญชาระบบปิดขนาดพื้นที่1,780ตารางเมตรคาดว่าจะแล้วเสร็จในเดือนเมษายน2565และแปลงวิจัยกัญชาพื้นที่60ไร่คาดว่าจะแล้วเสร็จในสิ้นปีนี้วัตถุประสงค์เพื่อพัฒนาองค์ความรู้ด้านพันธุ์รวบรวมและจำแนกกัญชาสายพันธุ์ไทยรวมถึงพัฒนาพันธุ์โดยการปรับปรุงพันธุ์ให้ได้สายพันธุ์ลูกผสมที่มีความเหมาะสมสำหรับเพาะปลูกในประเทศไทยตลอดจนวิธีการเก็บเกี่ยวและการเก็บรักษาผลผลิตและสภาพแวดล้อมที่เหมาะสมกับกัญชาสายเพื่อกระตุ้นให้เกิดการสร้างสารออกฤทธิ์มากขึ้นทำให้นักวิจัยกรมวิชาการเกษตรเกษตรกรกลุ่มสหกรณ์กลุ่มวิสาหกิจชุมชนและหน่วยงานภาครัฐรวมทั้งองค์การเภสัชกรรมและองค์การอาหารและยา(อย.)และกลุ่มผู้ปลูกกัญชาสามารถนำไปใช้ประโยชน์ทางการแพทย์ได้
“โครงการนี้จะทำให้ได้สถานที่เพื่อรองรับการวิจัยและถ่ายทอดเทคโนโลยีและนวัตกรรมการผลิตกัญชารวมทั้งผลิตเมล็ดพันธุ์โดยตั้งเป้าเป็นศูนย์กลางการวิจัยและพัฒนาพืชสกุลกัญชาของกรมวิชาการเกษตรด้านการปรับปรุงพันธุ์และเทคโนโลยีการผลิตแบบครบวงจรซึ่งได้พื้นที่ที่เหมาะสมสำหรับการวิจัยผลิตกัญชาที่ถูกต้องเป็นไปตามหลักเกณฑ์และแนวทางการปฏิบัติด้านการจัดเตรียมสถานที่การเก็บรักษาและการควบคุมการใช้สำหรับผู้ขออนุญาตปลูกทำให้ประเทศไทยมีวัตถุดิบกัญชาที่มีคุณภาพและสารสำคัญที่ใช้ประโยชน์ทางการแพทย์สร้างมูลค่าทางเศรษฐกิจและโอกาสทางการตลาดเพิ่มศักยภาพในการแข่งขันการผลิตของไทยเพื่อการค้าส่งออกต่อไป”รมช.มนัญญากล่าว
วันเสาร์ที่ 30 กรกฎาคม 2565
โฆษกรัฐบาลเผย นายกฯ ย้ำยังต้องเข้ม "การสวมหน้ากาก/ฉีดวัคซีน"  เน้นป้องกันตนเองดีที่สุด   หลังผลสำรวจพบประชาชนมีแนวโน้มการใส่หน้ากากอนามัยลดลงในช่วง 3 เดือนที่ผ่านมา
โฆษกรัฐบาลเผย นายกฯ ย้ำยังต้องเข้ม "การสวมหน้ากาก/ฉีดวัคซีน"  เน้นป้องกันตนเองดีที่สุด   หลังผลสำรวจพบประชาชนมีแนวโน้มการใส่หน้ากากอนามัยลดลงในช่วง 3 เดือนที่ผ่านมา
วันนี้ (30 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามสถานการณ์การแพร่ระบาดของโรคโควิด-19 สายพันธุ์ BA.4 และ BA.5 มีแนวโน้มผู้ติดเชื้อเพิ่มมากขึ้น การป้องกันตนเองด้วยการใส่หน้ากากอนามัยเป็นวิธีการป้องกันตนเองที่ดีที่สุด ทั้งนี้ จากรายงานการสำรวจเกี่ยวกับแนวโน้มพฤติกรรมการปฏิบัติตามมาตรการป้องกันโรค พบว่า ช่วงระยะเวลา 3 เดือนที่ผ่านมา (พฤษภาคม-กรกฎาคม 2565) ประชาชนมีพฤติกรรม สวมหน้ากากลดลง โดยในเดือนพฤษภาคม มีรายงานว่าประชาชนสวมหน้ากากอนามัยร้อยละ 96.1 เดือนกรกฎาคมลดลงเหลือร้อยละ 94.6 สำหรับการล้างมือ ลดลงจากร้อยละ 91.5 เป็นร้อยละ 88.1 และการเว้นระยะห่าง ลดลงจากร้อยละ 84.6 เป็นร้อยละ 78.6 ในภาพรวม ผู้ที่ทำได้ครบทั้ง 3 พฤติกรรม มีแนวโน้มลดลงจากร้อยละ 82 เป็นร้อยละ 74.1 จึงขอความร่วมมือประชาชน โดยเฉพาะกลุ่มเสี่ยง 608 ผู้มีโรคประจำตัวให้สวมใส่หน้ากากเมื่ออยู่ร่วมกับผู้อื่นในสถานที่ที่มีความแออัด มีการรวมกลุ่มคนจำนวนมาก และเข้ารับวัคซีนให้ครบตามที่สาธารณสุขกำหนด เพื่อลดความเสี่ยงในการติดเชื้อ และป้องกันการแพร่เชื้อโควิด-19
รายงานสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,962 ราย จำแนกเป็นผู้ติดเชื้อในประเทศ 1,962 ราย ไม่มีผู้ป่วยมาจากต่างประเทศ ผู้เสียชีวิตเพิ่มขึ้น 32 ราย ผู้ที่กำลังรักษาตัว 24,323 ราย และมียอดผู้ที่หายป่วยกลับบ้านแล้ว 2,157 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,365,077 ราย จำนวนผู้ที่หายป่วยสะสมจำนวน 2,364,336 ราย จำนวนผู้ป่วยปอดอักเสบรักษาตัวอยู่ในโรงพยาบาล 920 ราย
ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 28 ก.ค. 65 รวม 141,507,957 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 57,129,786 โดส ผู้ได้รับวัคซีนเข็มที่ 2 สะสม 53,487,254 โดส และผู้ได้รับวัคซีนเข็มที่ 3 ขึ้นไปสะสม 30,890,917 โดส
วันเสาร์ที่ 16 กรกฎาคม 2565
โฆษกรัฐบาลเผย นายกรัฐมนตรีแนะ ปรับรูปแบบการรักษาให้เร็วขึ้น ลดจำนวนผู้ป่วยหนักให้น้อยลง รวมถึงต้องเร่งฉีดวัคซีนให้มากขึ้น หลัง สธ.คาดผู้ติดเชื้อโควิด19 จะเพิ่มขึ้นในช่วงหลังวันที่
โฆษกรัฐบาลเผย นายกรัฐมนตรีแนะปรับรูปแบบการรักษาให้เร็วขึ้น ลดจำนวนผู้ป่วยหนักให้น้อยลง รวมถึงต้องเร่งฉีดวัคซีนให้มากขึ้น หลัง สธ.คาดผู้ติดเชื้อโควิด 19 จะเพิ่มขึ้นในช่วงหลังวันที่ 12 สิงหาคม นี้
วันนี้ (16 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะกระทรวงสาธารณสุข ปรับรูปแบบการรักษาให้เร็วขึ้น เพื่อลดจำนวนผู้ป่วยหนักให้น้อยลง รวมถึงเร่งฉีดวัคซีนให้มากขึ้น โดยเฉพาะกลุ่ม 608 หากถึงกำหนดฉีดเข็มกระตุ้นต้องไปฉีด เพื่อกระตุ้นภูมิคุ้มกันเพิ่มขึ้นและป้องกันเชื้อได้
โดยกระทรวงสาธารณสุขคาดการณ์ว่า สถานการณ์การระบาดโควิด-19 ในประเทศรอบนี้ อาจจะขึ้นสูงสุดช่วงหลังวันที่ 12 สิงหาคม นี้ แต่เชื่อว่าระดับความรุนแรงยังอยู่ที่ระดับ 2 เป็นสีเขียว เนื่องจากคนไทยมีความคุ้นเคยเข้าใจวิธีการป้องกัน ดูแลตนเองหลังจากมีประสบการณ์เผชิญกับโควิด-19 ตลอดกว่า 2 ปีที่ผ่านมา ทั้งการสวมหน้ากากอนามัยอย่างถูกวิธี โดยให้ปิดจมูกและคลุมใต้คาง แนบกระชับกับใบหน้า เว้นระยะห่าง หมั่นล้างมือ รวมทั้งการเดินทางในรอบหยุดยาวนี้ ประชาชนยังคงมาตรการป้องกันส่วนบุคคลค่อนข้างดี และมาตรการต่างๆ ของการคมนาคมขนส่งสาธารณะยังคงความเข้มข้น
สำหรับสถานการณ์การแพร่ระบาดของโควิด-19 วันนี้ ผู้ป่วยรายใหม่ (รักษาตัวใน รพ.) จำนวน
2,025 ราย จำแนกเป็น ผู้ป่วยในประเทศ 2,023 ราย ผู้ป่วยมาจากต่างประเทศ 2 ราย ผู้ป่วยสะสม 2,333,566 ราย (ตั้งแต่ 1 มกราคม 2565) หายป่วยกลับบ้าน 2,181 ราย หายป่วยสะสม 2,333,662 ราย (ตั้งแต่ 1 มกราคม 2565) ผู้ป่วยกำลังรักษา 23,867 ราย เสียชีวิต 20 ราย จำนวนผู้ป่วยปอดอักเสบรักษาตัวอยู่ในโรงพยาบาล 785 ราย